stanford-oval/wikipedia huggingface dataset:
הדרבי של ירושלים
היסטוריה

בעקבות ירידת כוחה של הפועל ירושלים, לא התקיימו משחקי הדרבי הירושלמי במסגרת הליגה במשך כעשרים שנה, בין העונות 1999/2000 ל-2021/2022. במחזור ה-33 של עונת 1999/2000 התקיים בפעם האחרונה משחק הדרבי של ירושלים והסתיים בתוצאה 1–1. בסוף עונה זו ירדה הפועל מהליגה הבכירה ולא חזרה אליה עד עונת 2021/2022, 21 שנים לאחר מכן, אז הפועל ירושלים חזרה לליגה הבכירה כקבוצת אוהדים. במהלך תקופה זו התפצלו חלק מאוהדיה לקבוצת "הפועל קטמון ירושלים" בשנים 2020-2007, עד לאיחוד מחדש של הקבוצה ב-2020.
בשנים הראשונות שלאחר חזרתה של הפועל ירושלים לליגה הראשונה בשנת 2001, נרשמו שיאים בדרבי הירושלמי מדי עונה:
הדרבי הראשון לאחר 21 שנים: ב-31 ביולי 2021 התקיים הדרבי הירושלמי לראשונה מאז שנת 2000, ולראשונה כשהפועל במתכונתה כקבוצת אוהדים. המשחק נערך במסגרת מפעל גביע הטוטו באצטדיון טדי, וניצחה בו הפועל ירושלים בתוצאה 1–0.
שיא במספר צופים: ב-13 בספטמבר 2021, נפגשו השתיים לדרבי הראשון בליגה מזה 21 שנה, שגם הניב את מספר הצופים הגבוה ביותר שנרשם בדרבי הירושלמי עד אז (18,100 אוהדים), כאשר הפועל מארחת את בית"ר באצטדיון טדי במשחק שהסתיים בניצחון 0–3 של בית"ר על הפועל. באותה העונה ניצחה בית"ר גם בשני משחקי הליגה האחרים, ובכך השלימה סוויפ עונתי על הפועל.
ניצחון ראשון של הפועל מזה 31 שנים + שיא במספר צופים: ב-12 בספטמבר 2022 הפועל ניצחה את בית"ר בדרבי ליגה בפעם הראשונה מזה 31 שנים, בתוצאה 0-1. זה היה גם הניצחון הראשון של הפועל ירושלים בדרבי באצטדיון טדי, שכן הניצחון האחרון שלה על בית"ר במסגרת הליגה היה ב-25 במאי 1991, עוד כשהמשחקים נערכו באצטדיון ימק"א. בנוסף זה גם היה משחק הדרבי עם כמות הקהל הגדולה ביותר שנרשמה עם כ-19,000 צופים (שבר את השיא שנרשם בעונה לפני כן).
הניצחון הגדול ביותר של הפועל בדרבי: ב-11 במאי 2024 התקיים דרבי במסגרת הפלייאוף התחתון של ליגת העל, בו ניצחה הפועל ירושלים בתוצאה 3-0, משערים של אוהד אלמגור (56) אווקה אשטה (60) ועידן דהן (83). ניצחון זה היה הניצחון הגדול ביותר של הפועל ירושלים בדרבי מאז עונת 1973/1972, בה ניצחה הפועל את בית"ר באותה התוצאה.
שיא במספר צופים: ב-1 בדצמבר 2024 התקיים דרבי במסגרת המחזור ה-11 של ליגת העל, אשר הסתיים בתוצאה 3-3, לאחר אווקה אשטה הבקיע לטובת הפועל את השער שקבע את התוצאה, כשהיא עם 10 שחקנים על המגרש. פעם נוספת, במשחק זה נשבר שיא בכמות הקהל עם כ-24,000 צופים (שבר את השיא שנרשם שתי עונות קודם לכן). כבשו להפועל: סדריק דון (2), אווקה אשטה, לבית"ר: גריגורי מורוזוב, ירדן שועה, פטריק טומאסי.
תוצאות משחקי הדרבי > בליגה

הדרבים הראשונים התקיימו במסגרת הליגה המיוחדת בירושלים, כשהראשון שבהם התקיים בתאריך 15 בנובמבר 1947. תנועת בית"ר אז הוצאה מחוץ לחוק ביחד עם אגודת הספורט, ולכן שיחקה בית"ר תחת השם "נורדיה ירושלים". משחק זה הסתיים בניצחון בית"ר 3–1.
עד כניסה לליגה הרשמית בישראל נערכו שלושה משחקי דרבי בהם ניצחה בית"ר בשניים והפועל במפגש אחד.
בליגה הרשמית התקיימו הדרביים הראשונים בליגה ב' (אז ליגת המשנה בישראל), שלאחר מכן הפכה לליגה א', הדרבי הרשמי הראשון במסגרת ההתאחדות לכדורגל נערך ב-29 באפריל 1950 והסתיים בניצחון של הפועל 4–1.
הדרבי הראשון בליגה העליונה, אז ליגה לאומית - התקיים ב-24 בינואר 1969, אז נפגשו השתיים במסגרת המחזור ה-15 בליגה הלאומית והסתיים בניצחון הפועל 3–1. בין השנים 2000–2021 לא התקיים הדרבי עקב היעדרותה של הפועל ירושלים מליגת העל.
ב-13 בספטמבר 2021 חזר הדרבי הירושלמי לליגת העל לאחר 21 שנות היעדרות, במשחק אותו אירחה הפועל, אשר הסתיים בתוצאה 0–3 לטובת בית"ר.
ב-26 בדצמבר 2021 התקיים הדרבי השני לאותה עונה במסגרת הסיבוב השני של ליגת העל, ואותו אירחה בית"ר. המשחק הסתיים בתוצאת תיקו 1-1, אך לאחר הדיון בבית הדין המשמעתי של ההתאחדות לכדורגל, נקבע הפסד טכני להפועל בתוצאה 3-0. זאת בעקבות חילוף שבוצע בדקה ה-77 על ידי הפועל, אשר במסגרתו נכנס קליטוס נומביל במקומו של גיא חדידה (הישראלי). הדבר הוביל לכך שהפועל שיתפה 6 שחקנים זרים בו זמנית, דבר שאז היה אסור על פי חוקת ההתאחדות לכדורגל בישראל (החוקה איפשרה עד חמישה זרים על המגרש בו זמנית ושישה בסגל כולו). הפסד טכני זה קבע שבסיכום שלוש הדרבים של עונת 2021/22 מאזן השערים בין שתי הקבוצות נקבע באופן רשמי על 7-1. זהו מאזן השערים הגבוהה ביותר בין משחקי ליגה בדרבי הירושלמי. אך באופן לא רשמי, על פי השערים שהובקעו על הדשא, המאזן עומד על 5-1 לזכות בית"ר (3:0 בדרבי הראשון, 1:1 בדרבי השני, ו-1:0 בדרבי האחרון לעונה במסגרת הפלייאוף התחתון).
ב-12 בספטמבר 2022 התקיים דרבי בליגה באירוח בית"ר, בו הפועל ירושלים ניצחה 1-0 בעקבות שער של אלוגה יאו בדקה התשיעית ולמעשה סיימה בצורת של 31 שנים של ניצחון בדרבי. עד למפגש זה, הניצחון האחרון של הפועל על בית"ר במסגרת הליגה היה ב-25 במאי 1991, במשחק שנערך באצטדיון ימק"א, בו נצח מסובי הבקיע את שער הניצחון.
ב-4 בפברואר 2024 התקיים דרבי בליגה באירוח הפועל, שבו בית"ר הובילה 1-0 משער של עדי יונה, אך נגמר במהפך של הפועל בדקות הסיום עם שערים של עידן דהן (88) ומתן חוזז (90+4). ניצחון זה היה ניצחון הבית הראשון של הפועל בדרבי מאז 1981.
תוצאות משחקי הדרבי > בליגה > סטטיסטיקה

מאז הקמת המדינה נערכו 64 משחקי דרבי רשמיים כאשר בית"ר הקבוצה השלטת בין השתיים. היא ניצחה 27 משחקים, לעומת הפועל שניצחה 15 משחקים, ו-22 משחקים שהסתיימו ללא הכרעה. יחס השערים הוא 79–59 לטובת בית"ר.
הרצף הגדול ביותר של בית"ר הוא 5 ניצחונות רצופים בליגה (פעמיים) ו-11 משחקים ללא הפסד בדרבי בשנים 1991–2022
הרצף הגדול ביותר של הפועל הוא 2 ניצחונות רצופים בליגה ו-5 משחקים ללא הפסד בדרבי בין השנים 195–1970.
15 פעמים הסתיים הדרבי בתוצאה 1–1 שהיא הדומיננטית ביותר מבין התוצאות.
כמות השערים הגדולה ביותר שנכבשה אי פעם בדרבי היא שישה שערים, פעם אחת בניצחון 1–5 של בית"ר על הפועל במחזור השני בליגה הלאומית (שהייתה הליגה הבכירה באותה התקופה) בתאריך ה-1 בדצמבר 1973. זהו גם הניצחון הגדול ביותר אי פעם במפגש הדרבי (הפרש של ארבעה שערים).
מלך השערים של מפגשי הדרבי הוא צבי סינגל עם 5 כיבושים, אחריו אורי מלמיליאן ושלום אביטן עם 4 כיבושים כל אחד במסגרת הליגה.
| רשימת משחקי הדרבי הירושלמי במסגרת הליגה, במאה ה-21> עונה | רשימת משחקי הדרבי הירושלמי במסגרת הליגה, במאה ה-21> מחזור | רשימת משחקי הדרבי הירושלמי במסגרת הליגה, במאה ה-21> תאריך | רשימת משחקי הדרבי הירושלמי במסגרת הליגה, במאה ה-21> מגרש | רשימת משחקי הדרבי הירושלמי במסגרת הליגה, במאה ה-21> תוצאה | רשימת משחקי הדרבי הירושלמי במסגרת הליגה, במאה ה-21> כובשי השערים | רשימת משחקי הדרבי הירושלמי במסגרת הליגה, במאה ה-21> הערות |
| --- | --- | --- | --- | --- | --- | --- |
| 1999/2000 | 33 | 15 בספטמבר 2000 | אצטדיון טדי | 1-1 | לבית"ר: אלון מזרחי להפועל: שי אהרון |  |
| 2021/2022 | 2 | 13 בספטמבר 2021 | אצטדיון טדי | 3–0 לבית"ר | תמיר עדי, ריצ'מונד בואצ'י, דוד חוג'ה |  |
| 2021/2022 | 15 | 26 בדצמבר 2021 | אצטדיון טדי | ניצחון טכני   (0-3) לבית"ר | לבית"ר: ריצ'מונד בואצ'י להפועל: אונדז'יי באצ'ו | המשחק הסתיים בתוצאה 1-1, אך נפסק הפסד טכני להפועל בשל שיתוף של 6 שחקנים זרים בו זמנית על המגרש |
| 2021/2022 | 30 | 23 באפריל 2022 | אצטדיון טדי | 1–0 לבית"ר | ריצ'מונד בואצ'י |  |
| 2022/2023 | 4 | 12 בספטמבר 2022 | אצטדיון טדי | 1–0 להפועל | אלוז' יאו | ניצחון ראשון של הפועל בדרבי מאז 1991, שיא של 19,000 אוהדים באצטדיון. |
| 2022/2023 | 17 | 7 בינואר 2023 | אצטדיון טדי | 1-1 | לבית"ר: דנילו אספרייה להפועל: אופק ביטון |  |
| 2023/2024 | 7 | 6 בדצמבר 2023 | אצטדיון טדי | 1–0 לבית"ר | ירדן שועה | ללא קהל בעקבות מלחמת חרבות ברזל |
| 2023/2024 | 20 | 4 בפברואר 2024 | אצטדיון טדי |  2–1 להפועל  | לבית״ר: עדי יונה להפועל: עידן דהן, מתן חוזז |  |
| 2023/2024 | 32 | 11 במאי 2024 | אצטדיון טדי |  3-0 להפועל  | אוהד אלמגור, אווקה אשטה, עידן דהן |  |
| 2024/2025 | 11 | 1 בדצמבר 2024 | אצטדיון טדי | 3-3 | להפועל: סדריק דון (2), אווקה אשטה לבית"ר: גריגורי מורוזוב, ירדן שועה, פטריק טומאסי |  |
| 2024/2025 | 24 | 21 בפברואר 2025 | אצטדיון טדי | 1-1 | להפועל: מתן חוזז   לבית"ר: סילבה קאני סוקפה |  |
תוצאות משחקי הדרבי > בגביע המדינה

במסגרת גביע המדינה נפגשו הקבוצות סה"כ 6 פעמים.
הפעם הראשונה הייתה בגביע של 1965, בתאריך ה-13 בפברואר 1965, במסגרת הסיבוב החמישי של הגביע, והמפגש הסתיים בתוצאה 0–0. אך השיטה אז קבעה משחק חוזר במקרה של תיקו, ולכן המשחק בוטל ובמקומו התקיים משחק חוזר, שהסתיים אף הוא בתיקו 1, והמשחק הוכרע בהטלת מטבע לזכות הפועל.
המפגש השני התקיים אף הוא בסיבוב החמישי בגביע המדינה של 1973/1974, ונערך בשיטת משחקי בית-חוץ בה בית"ר ניצחה בשני המפגשים בתוצאות 1–2 ו-0–1 והעפילה לסיבוב הבא.
המפגש השלישי במסגרת זו התקיים רק כ-20 שנים לאחר מכן בעונת 1993/1994 בסיבוב השמיני, בו ניצחה בית"ר 0–3, היה זה הדרבי הראשון בין הקבוצות שהתקיים באצטדיון טדי החדש דאז. הקבוצות נפגשו בפעם האחרונה במסגרת זו בעונת 1999/2000 בסיבוב התשיעי, בו ידה של בית"ר הייתה על העליונה והיא ניצחה 0–2 ואף העפילה עד לגמר, שם הפסידה להפועל תל אביב.
| רשימת משחקי הדרבי הירושלמי במסגרת גביע המדינה> עונה | רשימת משחקי הדרבי הירושלמי במסגרת גביע המדינה> סיבוב | רשימת משחקי הדרבי הירושלמי במסגרת גביע המדינה> תאריך | רשימת משחקי הדרבי הירושלמי במסגרת גביע המדינה> מגרש | רשימת משחקי הדרבי הירושלמי במסגרת גביע המדינה> תוצאה | רשימת משחקי הדרבי הירושלמי במסגרת גביע המדינה> כובשי השערים |
| --- | --- | --- | --- | --- | --- |
| 1964/1965 | חמישי | 13 בפברואר 1965 | מגרש קטמון | 0–0 |  |
| 1964/1965 | חמישי | 23 בפברואר 1965 | מגרש קטמון | 1–1 | להפועל: אלי בן רימוז' לבית"ר: ראול גלר |
| 1973/1974 | חמישי | 29 בספטמבר 1973 | מגרש קטמון | 2–1 לבית"ר | לבית"ר: אורי מלמיליאן, דוד ישי להפועל: נחום תא-שמע |
| 1973/1974 | חמישי | 4 באוקטובר 1973 | אצטדיון ימק"א | 1–0 לבית"ר | שלום אביטן |
| 1993/1994 | שמיני | 8 במרץ 1994 | אצטדיון טדי | 3–0 לבית"ר | תומר אזולאי, אלי אוחנה, רונן חרזי |
| 1999/2000 | תשיעי | 8 בפברואר 2000 | אצטדיון טדי | 2–0 לבית"ר | ראובן עטר, רענן דרעי |
תוצאות משחקי הדרבי > במסגרות אחרות

בפתיחת עונת המשחקים 70–1969 נערך משחק ידידות בין הקבוצות, כמשחק הכנה לקראת העונה החדשה. המשחק נערך לעיני 5,000 צופים במגרש קטמון, את בעיטת הפתיחה בעט ראש העירייה טדי קולק. השער היחיד במשחק הובקע שלוש דקות לפני סיום המשחק על ידי אלי בן רימוז' לטובת הפועל ירושלים.
ב-31 ביולי 2021 נפגשו שתי הקבוצות לראשונה במסגרת שלב הבתים של גביע הטוטו, לראשונה לאחר 21 שנים בהם לא התקיים. במשחק זה ניצחה הפועל 0–1 לראשונה בדרבי מזה 30 שנה משער של גוני נאור.
| רשימת משחקי הדרבי הירושלמי במסגרת גביע הטוטו> עונה | רשימת משחקי הדרבי הירושלמי במסגרת גביע הטוטו> שלב | רשימת משחקי הדרבי הירושלמי במסגרת גביע הטוטו> תאריך | רשימת משחקי הדרבי הירושלמי במסגרת גביע הטוטו> מגרש | רשימת משחקי הדרבי הירושלמי במסגרת גביע הטוטו> תוצאה | רשימת משחקי הדרבי הירושלמי במסגרת גביע הטוטו> כובשי השערים |
| --- | --- | --- | --- | --- | --- |
| 2021/2022 | שלב הבתים | 31 ביולי 2021 | אצטדיון טדי |  1–0 להפועל  | גוני נאור |
| 2022/2023 | שלב הבתים | 22 בספטמבר 2022 | אצטדיון טדי | 1–0 לבית"ר | עמית כהן |
| 2023/2024 | משחק הדירוג 5-6 | 19 באוגוסט 2023 | אצטדיון טדי |  1–0 להפועל  | מתן חוזז |
| 2024/2025 | שלב הבתים | 6 באוגוסט 2024 | אצטדיון טדי | 2–0 לבית"ר | פטריק טומאסי, גריגורי מורוזוב |
שיאים וסטטיסטיקות

התוצאה הגבוהה ביותר: 5-1 לזכות בית"ר (1 בדצמבר 1973)
התוצאה השכיחה ביותר: 1-1 (14)
מאזן השערים הגבוה ביותר במשחקי דרבי: 7-1 לזכות בית"ר (עונת 2021/22)
ניצחון שיא לבית"ר: 5-1 (1 בדצמבר 1973)
ניצחון שיא להפועל: 4-1 (9 באפריל 1950),  3-0 (11 במאי 2024)
רצף ניצחונות במשחקי דרבי - בית"ר: 5 (פעמיים)
רצף משחקי דרבי ללא הפסד - בית"ר: 11
רצף ניצחונות במשחקי דרבי - הפועל: 2 (פעמיים)
רצף משחקי דרבי ללא הפסד - הפועל: 5
שיא צופים: 24,123 (1 בדצמבר 2024)
התוצאה הגבוהה ביותר: 3-0 לזכות בית"ר
התוצאה השכיחה ביותר: 1-1
ניצחון שיא לבית"ר: 3-0
ניצחון שיא להפועל: 1-1 (ניצחון בהטלת מטבע)
מלך השערים של הפועל במשחקי הדרבי: צבי סינגל - 5
מלך השערים של בית"ר במשחקי הדרבי: ריימונד בואצ'י - 3
לקריאה נוספת

"מלחמת אדום בצהוב: כל משחקי הדרבי הירושלמי בליגה", עמוד 66, מתוך הספר אני אוהב אותך בית"ר: תולדות בית"ר ירושלים, מאת רון עמיקם מאיר גבאי ורוני דיאון, הוצאת מדיה, 2007
הערות שוליים

↑  שמעון אלבז, סוער בבית"ר ירושלים: "הבהרנו לחוגג שלא יהיה אצלנו ערבי", באתר ynet, 24 באוגוסט 2018
↑  אביעד פוהורילס, למה לא יהיה שחקן ערבי בבית"ר, באתר ישראל היום, 28 באוקטובר 2021
↑  ברק בן יעקב, ‏פריחתו של מודל הבעלות הרומנטי, באתר ערוץ הספורט, 4 ביוני 2022
↑  ספורט, קטמון נגד הומופוביה: דגל גאווה בנקודת הקרן, באתר ynet, 18 באפריל 2015
↑  סיקור משחק הפועל ירושלים נגד בית"ר ירושלים, 31/07/2021 - ערוץ הספורט, באתר m.sport5.co.il
↑  אחרי 31 שנה: הפועל ירושלים ניצחה בדרבי, באתר "סרוגים", 12 בספטמבר 2022
1 2 3  דור שלם חיכה: מספרי הדרבי האדום בטדי, באתר ערוץ הספורט, 12 בספטמבר 2022
↑  נורדיה מנצחת ב"דרבי" הירושלמי, המשקיף, 16 בנובמבר 1947
↑  ניצחון להפועל בהטלת מטבע
↑  דרבי רגוע בבירה, מעריב, 28 בספטמבר 1969
↑  מערכת One, ‏שיא הצופים בדרבי הירושלמי נשבר ב-3:3 האדיר, באתר ONE‏, 1 בדצמבר 2024
↑  רון עמיקם, מלחמת אדום בצהוב: כל משחקי הדרבי הירושלמי בליגה, אני אוהב אותך בית"ר: תולדות בית"ר ירושלים, מדיה, 2007, עמ' 66, מסת"ב 2-00-733284-1
באהבה, סיימון

| --- | --- |

כרזת הסרט "באהבה, סיימון"
 מבוסס על:  "סיימון מוצא את דרכו" מאת בקי אלברטלי
 בימוי:  גרג ברלאנטי 
 הופק בידי:  וויק גודפרי, מרטי בוון 
 תסריט:  Elizabeth Berger, Isaac Aptaker 
 עריכה:  Harry Jierjian 
 שחקנים ראשיים:  ניק רובינסון ג'וש דוהאמל ג'ניפר גארנר טוני היל טליתה באטמאן ג'ואי פולארי לוגן מילר מיילס הייזר קתרין לנגפורד קיינן לונסדייל אלכסנדרה שיפ ג'ורג' לנדבורג מקנזי לינץ 
 מוזיקה:  רוב סימונסן 
 צילום:  ג'ון גולסריאן 
 מדינה:  ארצות הברית ארצות הברית
 חברת הפקה:  פוקס המאה ה-20, טמפל היל אנטרטיינמנט, TSG אנטרטיינמנט 
 חברה מפיצה:  פורום הונגריה, פוקס המאה ה-20 
 שיטת הפצה:  וידאו על פי דרישה 
 הקרנת בכורה:  16 במרץ 2018 
 משך הקרנה:  110 דקות
 שפת הסרט:  אנגלית 
 סוגה:  סרט קומדיה, סרט רומנטי, סרט דרמה, סרט להט"בי 
 מקום התרחשות:  אטלנטה 
 תקציב:  17 מיליון דולר
 הכנסות:  57.5 מיליון דולר
 הכנסות באתר מוג'ו:   untitledgregberlantifilm
 סרט הבא:  באהבה, ויקטור 
 אתר רשמי
 דף הסרט ב־IMDb
 
באהבה, סיימון (באנגלית: Love, Simon) הוא סרט דרמה קומית רומנטית אמריקאי משנת 2018 שביים גרג ברלאנטי על פי תסריט מאת אייזק אפטקר ואליזבת ברגר, המבוסס על הספר "סיימון מוצא את דרכו" מאת בקי אלברטלי. בסרט מככבים ניק רובינסון, קתרין לנגפורד, ג'ניפר גארנר, ג'וש דוהאמל ואחרים. עלילת הסרט מתמקדת בסיימון ספיר, נער מתבגר וארוניסט הלומד בשנה האחרונה בבית ספר תיכון, שנאלץ לתמרן בין חבריו ומשפחתו לבין תלמיד שמגלה את סודו וסוחט אותו באיומים שיחשוף את סודו לכל בית הספר, ובמקביל הוא מנסה לגלות את זהותו הסודית של תלמיד אחר, בו התאהב לאחר היכרות באינטרנט.
הסרט הוקרן לראשונה בפסטיבל הסרטים של מרדי גרא ב-27 בפברואר 2018, ועלה לאקרנים ברחבי ארצות הברית ב-16 במרץ 2018, בהפצת פוקס המאה ה-20. המבקרים שיבחו את הסרט ורבים השוו אותו לסרטי הקומדיה הרומנטית של ג'ון יוז. זהו הסרט הראשון של אולפן הוליוודי גדול המתמקד בסיפור אהבה רומנטי בין בני נוער להט"בים.
שחקנים ודמויות

| שם השחקן/ית | שם הדמות | אודות הדמות |
| --- | --- | --- |
| ניק רובינסון | סיימון ספיר | בן 17, תלמיד תיכון, הומוסקסואל ארוניסט |
| ג'וש דוהאמל | ג'ק ספיר | אביו של סיימון |
| ג'ניפר גארנר | אמילי ספיר | אמו של סיימון |
| קתרין לנגפורד | ליאה ברוק | אחת מחבריו הטובים של סיימון |
| אלכסנדרה שיפ | אבי סוסו | אחת מחבריו הטובים של סיימון |
| חורחה לנדבורג ג'וניור | ניק אייזנר | אחד מחבריו הטובים של סיימון |
| קיינן לונסדייל | אברהם "בראם" גרינפלד | אחד מחבריו ללימודים של סיימון, בסוף מתגלה כבלו. |
| מיילס הייזר | קאל פרייס | אחד מחבריו ללימודים של סיימון, סיימון חושד שהוא בלו. |
| לוגן מילר | מרטין אדיסון | אחד מחבריו ללימודים של סיימון, סוחט אותו כדי שישדך אותו לחברתו אבי, ובתמורה לכך לא יפרסם את ההתכתבויות שלו עם בלו. |
| טליתה באטמאן | נורה ספיר | אחותו של סיימון |
| טוני הייל | מר וורת' | סגן מנהל בית הספר בו לומד סיימון |
| נטשה רוטוול | מיס אולברייט | המורה למשחק של סיימון |
| דרו סטארקי | גארט לאפלין | אחד מחבריו ללימודים של סיימון |
| קלארק מור | אית'ן | הומוסקסואל גלוי, אחד מחבריו ללימודים של סיימון |
| ג'ואי פולארי | לייל | מלצר בדיינר, אחד מחבריו ללימודים של סיימון, סיימון חושד שהוא בלו. |
| מקנזי לינץ | טיילור מטרניך | אחת מחבריו ללימודים של סיימון |
הפקה

שלב הצילומים החל ב-6 במרץ 2017 באטלנטה, ג'ורג'יה. הצילומים הסתיימו רשמית ב-23 באפריל 2017.‏
ביודעו עד כמה יקר יהיה עלות המוזיקה לסרט, החליט הבמאי גרג ברלנטי לסיים את הצילומים יומיים מוקדם מהמתוכנן. על ההחלטה, הוא אמר: "ידעתי שחלק משמעותי מהסרט נעשה כמחווה לסרטים שיש להם פסקולים גדולים כאלה ... בזמנו, הייתי שומע שוב ושוב את הקלטת עד שזה הייתה נשחקת. הפסקול היה הדבר שהעביר את הרגשות של הסרט, אז זה תמיד היה ברשימת המשאלות שלי - שיהיה פסקול שמשקף זאת, זה היה מאוד יקר אז כולם רצו לוודא שאני עושה את הדבר הנכון. רציתי יותר כסף להשקיע במוזיקה".
פסקול

אלבום הפסקול של הסרט כולל שירים של בביצועם של מו, טרוי סיון, ויטני יוסטון, חמישיית הג'קסונים ועוד. השיר שמופיע ברצועה הראשונה של הפסקול, "Alfie's Song (Not So Typical Love Song)" בביצוע להקת Bleachers, היה השיר הראשון מהאלבום שיצא כסינגל, ב-16 בינואר 2018.‏
הסרט כולל מספר שירים נוספים, שלא מופיעים באלבום הפסקול, ביניהם "Waterloo Sunset" בביצוע הקינקס, "No" בביצוע מייגן טריינור, "As Long as You Love Me" בביצוע ג'סטין ביבר, "Add It Up" בביצוע Violent Femmes,‏ "Bad Romance" מאת ליידי גאגא בביצוע התזמורת הצועדת של אוניברסיטת מישיגן ועוד.
| Love, Simon (Original Motion Picture Soundtrack)> מס' | Love, Simon (Original Motion Picture Soundtrack)> שם | Love, Simon (Original Motion Picture Soundtrack)> כותב(ים) | Love, Simon (Original Motion Picture Soundtrack)> מבצע | Love, Simon (Original Motion Picture Soundtrack)> משך | Love, Simon (Original Motion Picture Soundtrack)>  | Love, Simon (Original Motion Picture Soundtrack)>  | Love, Simon (Original Motion Picture Soundtrack)>  | Love, Simon (Original Motion Picture Soundtrack)>  | Love, Simon (Original Motion Picture Soundtrack)>  |
| --- | --- | --- | --- | --- | --- | --- | --- | --- | --- |
| 1. | Alfie's Song (Not So Typical Love Song)  | ג'ק אנטונוף, אילסי ג'ובר והארי סטיילס | בליצ'רס | 3:01 |  |  |  |  |  |
| 2. | Rollercoaster  | אנטונוף, ג'ון היל | בליצ'רס | 3:12 |  |  |  |  |  |
| 3. | Never Fall in Love  | אנטונוף, קארן מארי אורסטד | אנטונוף ומו | 3:36 |  |  |  |  |  |
| 4. | Strawberries & Cigarettes  | טרוי סיון, אנטונוף, אלכס הופ | טרוי סיון | 3:21 |  |  |  |  |  |
| 5. | Sink In  | בן ברגר, ג'וליה מייקלס וראיין מק'מאהון | איימי שארק | 4:35 |  |  |  |  |  |
| 6. | Love Lies  | חאליד רובינסון, נורמני קורדיי המילטון, צ'ארלי הנדסום, ג'אמיל "דיגי" צ'אמס, טיילור פארקס | חאליד ונורמני | 3:23 |  |  |  |  |  |
| 7. | The Oogum Boogum Song  | אלפרד סמית' | ברנטון ווד | 3:07 |  |  |  |  |  |
| 8. | Love Me  | אדם האן, ג'ורג' דניאל, מתיו הילי ורוס מקדונלד | דה 1975 | 3:42 |  |  |  |  |  |
| 9. | I Wanna Dance with Somebody (Who Loves Me)  | ג'ורג' מריל ושאנון רוביקאם | ויטני יוסטון | 4:50 |  |  |  |  |  |
| 10. | Someday at Christmas  | רון מילר ובראיין וולס | חמישיית הג'קסונים | 2:44 |  |  |  |  |  |
| 11. | Wings  | ניני פאבי ובנג'מין גברט | האירטס | 4:58 |  |  |  |  |  |
| 12. | Keeping a Secret  | אנטונוף וג'סטין טרנר | בליצ'רס | 3:25 |  |  |  |  |  |
| 13. | Wild Heart  | אנטונוף, היל | בליצ'רס | 3:21 |  |  |  |  |  |
| משך כולל: | משך כולל: | משך כולל: | משך כולל: | 47:24 |  |  |  |  |  |
הפצה

הסרט הוקרן לראשונה בפסטיבל הסרטים של מרדי גרא ב-27 בפברואר 2018, ומאוחר יותר הוקרן גם בפסטיבל הסרטים של גלאזגו ובפסטיבל הקולנוע הקווירי במלבורן. הסרט מופץ על ידי פוקס המאה ה-20 והוא עלה לאקרנים בארצות הברית ובקנדה ב-16 במרץ 2018, באוסטרליה ובניו זילנד ב-29 במרץ 2018, בברזיל ב-5 באפריל 2018, בבריטניה ובאירלנד ב-6 באפריל 2018, בקולומביה ב-12 באפריל 2018, במקסיקו ב-13 באפריל 2018, והוא צפוי להיות מופץ במדינות נוספות בתאריכים שונים במהלך שנת 2018.‏
לאחר הפצתו של הסרט, מספר סלבריטאים, ביניהם ג'ניפר גארנר, קריסטן בל, ניל פטריק האריס, ג'ואי גרייספה, מאט בומר, רובי רוג'רס, בנג' פסק, טיילר אוקלי, מרטין גרו, אנדרו ראנלס וג'סי טיילר פרגוסון, רכשו כרטיסים של אולמות קולנוע שלמים, על מנת לאפשר לאנשים לצפות בסרט בחינם, כי הם האמינו שהסרט מעביר מסר חשוב.
זהו הסרט הראשון של אולפן הוליוודי גדול המתמקד בסיפור אהבה רומנטי בין בני נוער להט"בים.
צפייה ביתית

מכירות הסרט לצפייה ביתית החלו ב-17 בינואר 2018, והוא החל להיות מופץ באופן רשמי בגרסה דיגיטלית ב-29 במאי 2018, וב-12 ביוני 2018 בגרסאות DVD ו-Blu-ray.‏
תגובות וביקורות > הכנסות ורווחים

נכון ל-23 ביולי 2018, הסרט הכניס 40.8 מיליון דולר בארצות הברית ובקנדה, ו-25.2 מיליון דולר בשאר העולם, כך שסך הכנסותיו עומד על כ-66 מיליון דולר, לעומת תקציב הפקה של 10–17 מיליון דולר. סרט זה מדורג במקום ה-14 ברשימת סרט הנעורים הרווחיים ביותר מאז 1980, ועבור פוקס המאה ה-20 זהו הסרט השלישי הרווחי ביותר, אחרי "אשמת הכוכבים" ו"רומיאו וג'ולייט".
הקרנות טרום-טרום-בכורה של הסרט החלו ביום שבת ה-10 במרץ, בטרם הפצתו באופן רשמי ביום שישי ה-16 במרץ, במהלכן הכניס 800 אלף דולר מהקרנות ב-927 אולמות קולנוע. בארצות הברית ובקנדה, הסרט עלה לאקרנים באותו שבוע עם "טומב ריידר" ועם "I Can Only Imagine", ועל פי התחזיות היה צפוי להכניס בין 10 ל-12 מיליון דולר מ-2,401 אולמות קולנוע בסוף השבוע הראשון להקרנתו. הסרט הכניס 4.6 מיליון דולר ביום הראשון להקרנתו (כולל הקרנות טרום-בכורה ביום חמישי ה-15 במרץ). בסך הכל הסרט הכניס כ-11.8 מיליון דולר, וסיים במקום החמישי בהכנסות בקופות באותו סוף שבוע. 58% מקהל הצופים בסוף שבוע זה היו נשים, ו-59% מהצופים היו מתחת לגיל 25.‏ בסוף השבוע השני שלו, הכנסות הסרט ירדו בכ-33% ל-7.8 מיליון דולר, והוא סיים במקום השביעי. בסוף השבוע השלישי להקרנתו, הסרט הכניס 4.8 מיליון דולר והגיע למקום התשיעי.
בבריטניה, הסרט הגיע למקום הרביעי בהכנסות בסוף השבוע הראשון להקרנתו, עם 1.6 מיליון דולר. גם באוסטרליה הסרט הגיע למקום הרביעי בהכנסות בסוף השבוע הראשון להקרנתו, והרוויח 916,697 דולר,‏ וכך גם בברזיל, עם 804,567 דולר.‏ במקסיקו, הסרט הגיע למקום השלישי בהכנסות בסוף השבוע הראשון להקרנתו, שם הכניס 982,391 דולר.‏
תגובות וביקורות > ביקורות

באתר Rotten Tomatoes, הסרט קיבל ציון של 91%, המבוסס על 174 ביקורות, עם ממוצע של 7.3 מתוך 10. על פי דעת הרוב, הסרט הוא סרט התבגרות "מהווה נקודת ציון דרך של הכללה". באתר Metacritic לסרט יש ציון ממוצע משוקלל של 72 מתוך 100, בהתבסס על ביקורות "חיוביות בדרך כלל" של 38 מבקרים. בסקר דעת קהל באתר CinemaScore, הסרט קיבל ציון ממוצע הגבוה ביותר שיש של "A +", וזהו סרט אחד מתוך 80 בלבד בהיסטוריה של אתר זה שהשיגו כזה ניקוד.
בנג'מין לי (הגרדיאן) העניק לסרט 4 מתוך 5 כוכבים, וכינה אותו "סרט מקסים שיהיה חביב על הקהל".‏ ציון זהה העניק גם פיט המונד מ-Deadline Hollywood, שכתב כי לקהל "מובטח להתאהב בסרט ההתבגרות המתוק הזה".
מולי פרימן מ-Screen Rant גם כן העניקה לסרט 4 מתוך 5 כוכבים, והוסיפה כי הסרט הוא "קומדיה רומנטית צעירה, מצחיקה, נוגעת ללב, שהופכת מיד לקלאסיקה מודרנית עבור הדור של היום". ג'וש ווינינג מה-GamesRadar+ העניק גם הוא ציון של 4 מתוך 5 כוכבים, ותיאר את הסרט כ"חם, רגיש ומרתק עבור קהל הצופים של סרטי התבגרות" ו"אחת מקומדיות הנעורים הרעננות ביותר מזה זמן רב".
מרדית גולדשטיין מהבוסטון גלוב העניקה לסרט 3.5 מתוך 4 כוכבים, וכתבה כי הסרט הוא "קומדיה רומנטית מתוקה ומודרנית שמצליחה לנתב את הקלאסיקה של סרטי הנוער של ג'ון יוז המנוח, אבל רק את החלקים הטובים". קולין קוברט (Star Tribune) נתן לסרט 3 מתוך 4 כוכבים, וכתב: "אם ג'ון יוז היה הולך לעשות סרט התבגרות להט"בי מתוחכם, סביר להניח שזה היה דומה לזה."
גם ברוס דמרה מה-Toronto Star העניק לסרט 3 מתוך 4 כוכבים, וקבע: "הליהוק הוא באיכות גבוהה, התסריט - עם תעלומה מפתה בלב העלילה - הוא בעל מבנה טוב במיוחד והסיפור פוגע במטרה ... מצחיק, חם לב ומעודד". בריאן טרויט (USA Today) נתן לסרט 3.5 מתוך 4 כוכבים, וכתב: "צעירים ומבוגרים, אתלטים ומרובעים, חנונים ופריקים, וכל מי שביניהם צריך להיות מסוגל למצוא משהו לאהוב ב-באהבה, סיימון".
ג'ויס סלטון מעמותת Common Sense Media, מוסד ללא כוונת רווח מסן פרנסיסקו המסייע להורים באמצעות קידום מדיה וטכנולוגיה בטוחה לילדים, העניקה לסרט 4 מתוך 5 כוכבים, ותיארה אותו כ"עדין, מתוק, ובעל השפעה". העמותה גם העניקה לסרט את "The Common Sense Seal", אות הכרה בכך שהסרט מציעה למשפחות חוויית מדיה יוצאת דופן.‏ אמ.ג'יי. מאתר Mashable כתב כי הסרט "מרגיש כמו רגע קלאסי שאתה הולך לרצות לראות שוב ושוב".
מקס וייס ממגזין Baltimore העניק לסרט 3 מתוך 4 כוכבים, וכינה אותו "מתוק, מצחיק, לבבי". קווין סקוט מהירחון Exclaim! העניק לסרט ציון 7 מתוך 10 נקודות, וציין כי בסרט יש את "הכמות הצפויה של רגשנות, הפורטת באפקטיביות על מיתרי הלב".‏
פיטר דברוז' (וראייטי), על אף שמתח ביקורת על כך שהסרט הוא ממוצע בביצועיו, מצא לנכון לשבח את תוכנו כ"פורץ דרך בכל כך הרבה רמות, לא פחות מזה" אך הוסיף שאם לא כן - "הסרט היה נראה מוכר מדי". ג'סי הסנגר מאתר הבידור The A.V. Club העניק לסרט דירוג של C + וכתב שהסרט אכן נוגע ללב, אך כחוויה בידורית - אין בו דבר ש"דגראסי לא עשו כבר טוב יותר".
בקי אלברטלי, מחברת הספר סיימון מוצא את דרכו עליו מבוסס הסרט, צפתה בקטע מהסרט בהקרנה מוקדמת, ושיבחה אותו באומרה: "זה מצחיק ורלוונטי וחסר זמן ומקסים וישר וכואב ורומנטי כל כך, הסרט אומר בדיוק את מה שרציתי לספר".